Урысей, къэбэрдей дзэпщ цIэрыIуэ, дипломат Черкасскэ Къасболэт (?-1681 гъэ)
Джыназщ, Сунчэлей и къуэ Муцал и къуэ нэхъыжьщ. Тэрч къалэ цIыкIум езым и пщыгъуэр щигъэувыну хуит къызэрищI тхылъыр 1661 гъэм пащтыхь Алексей Михаил и къуэм къритауэ щытащ. Разиным и гупым Астрахань къалэр къыIэщIигъэкIыжащ (1670 гъэ). Уэсмэн тыркухэм я Iузэв быдапIэм щебгъэрыкIуэм (1674 гъэ) къэзакъхэмрэ къэбэрдей зауэлIхэмрэ я пашэу щытащ. Сиваш зэпрыкIыу Кърымым кIуа зекIуэлIхэм яхэтащ, 1676 — 1681 гъэхэм екIуэкIа Урыс-Тырку зауэм хэтащ. Абы иригъэкIуэкIа дипломат лэжьыгъэм и фIыщIэкIэ Уэсмэн империемрэ Урысеймрэ яку мамырыгъэ дэлъыным теухуа зэгурыIуэныгъэ зэращIылIауэ щытащ (1681 гъэ).
